Diari Oficial de la Generalitat Valenciana


Sumari del DOGV 2927, del 11-02-1997 (1997/827036)

ORDRE de 12 de desembre de 1996, de la Conselleria de Presidència, per la qual es denega la dissolució de l'agrupació integrada pels municipis de Beniarjó i Beniflá (València), per al sosteniment en comú del lloc de secretaria.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2927

Data del DOGV
:   11-02-1997

Secció del DOGV
:   ALTRES DISPOSICIONS

Número del document
:   1997/827036


Data del document
:   12-12-1996

Organisme emissor
:   Conselleria de Presidència

Tipus de document
:   Ordre

ORDRE de 12 de desembre de 1996, de la Conselleria de Presidència, per la qual es denega la dissolució de l'agrupació integrada pels municipis de Beniarjó i Beniflá (València), per al sosteniment en comú del lloc de secretaria.  
Els municipis de Beniflá i Beniarjó de la província de València, constituïren en 1925 una agrupació per al sosteniment en comú del lloc de secretaria, reservada a funcionari amb habilitació nacional.  
L'Ajuntament de Beniarjó ha manifestat la seua voluntat favorable a la dissolució de l'agrupació, mitjançant acord plenari de 7 de febrer de 1996.  
L'Ajuntament de Beniflá mitjançant acord de 16 d'abril de 1996, acordà no aprovar la dissolució de l'agrupació.  
La Diputació de València ha emés un informe desfavorable motivat, fonamentalment, en què la Diputació aprovà el passat 3 d'abril unes ajudes a municipis agrupats per al sosteniment del lloc de secretaria.  
Per tot el que hem dit, i atés que l'Ajuntament de Beniflá no disposa de capacitat econòmica per al manteniment del lloc de secretaria, sembla que l'única forma de garantir que dites funcions siguen prestades per un funcionari amb habilitació nacional és el manteniment de l'actual agrupació dels ajuntaments de Beniflá i Beniarjó.  
L'expedient ha estat tramitat d'acord amb l'article 3 del Reial Decret 1.732/1994, de 29 de juliol.  
Per tant, i fent ús de les competències atribuïdes per l'article 3 del Reial Decret 1.732/1994, de 29 de juliol, en relació amb el Decret 10/1985, de 21 de juny, de la Presidència de la Generalitat i l'article 16 del Decret 44/1996, de 25 de març, del Govern Valencià,  
DISPOSE  
Article 1  
Denegar la dissolució de l'agrupació dels municipis de Beniarjó i Beniflá, per al sosteniment en comú del lloc de secretaria, pels motius exposats.  
Article 2  
Contra aquesta ordre, que posa fi a la via administrativa, i després de la comunicació al conseller de Presidència, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana, sense perjudici que els interessats puguen interposar-hi qualsevol altre recurs que estimen oportú.  
València, 12 de desembre de 1996  
El conseller de Presidència,  
JOSÉ JOAQUÍN RIPOLL SERRANO